కార్తీక్ రత్నం

కార్తీక్ రత్నం తెలుగు నాటకరంగ, సినిమా నటుడు. 2018లో వచ్చిన కేరాఫ్ కంచరపాలెం సినిమాలోని జోసఫ్ పాత్రతో గుర్తింపు పొందాడు.

జీవిత విషయాలు 
కార్తీక్ 1997, జూలై 5న పృథ్వీరాజ్, నళిని దంపతులకు సికింద్రాబాదు సమీపంలోని వారసిగూడలో జన్మించాడు. సి.ఎ. చదువును మధ్యలోనే ఆపేశాడు.

నాటకరంగం 
రంగస్థల నటుడిగా దాదాపు 30 నాటకాలలో నటించిన కార్తీక్, 2010లో బొరుసు లేని బొమ్మ నాటకంలో నటనకుగాను ఉత్తమ బాల నటుడిగా నంది నాటక అవార్డు కూడా అందుకున్నాడు. రాళ్లపల్లి రచించిన ముగింపు లేని కథ, కోట శంకరరావు దర్శకత్వంలో రసరాజ్యం తదితర నాటకాల్లో నటించాడు.

సినిమారంగం 
మొదట్లో కొన్ని సినిమాలలో చిన్నచిన్న పాత్రలు చేసిన కార్తీక్ కు దర్శకుడు వెంకటేష్‌ మహా కేరాఫ్ కంచరపాలెం సినిమాలో జోసఫ్ పాత్రను ఇచ్చాడు. ఆ సినిమాతో కార్తీక్ కు మంచి గుర్తింపు వచ్చింది. తరువాత, జీ5 వెబ్ సిరీస్ గాడ్స్ ఆఫ్ ధర్మపురి లో రవిరెడ్డి పాత్రలో నటించాడు. కేరాఫ్ కంచరపాలెం తమిళ రిమేక్ కేరాఫ్ కాదల్ సినిమాలో జోసఫ్ పాత్రలో కూడా నటించాడు. ప్రస్తుతం నారప్ప చిత్రంలో నారప్ప పెద్ద కొడుకు మునికన్నా పాత్రలో నటించాడు.

నటించినవి

వెబ్‌సిరీస్‌
 వ్యవస్థ (2023)

మూలాలు 

1997 జననాలు
తెలుగు సినిమా నటులు
తమిళ సినిమా నటులు
తెలుగు రంగస్థల నటులు